b'\n_START_ARTICLE_\nBakrus\n_START_SECTION_\nAlkoholp\xc3\xa5f\xc3\xb8rt hodepine\n_START_PARAGRAPH_\nHjernehinnene mellom hjernen og kraniet holdes v\xc3\xa5te og i riktig avstand fra hverandre med v\xc3\xa6sken og saltene i cerebrospinalv\xc3\xa6sken. Denne sm\xc3\xb8ringseffekten blir d\xc3\xa5rligere med lite v\xc3\xa6ske og salter i kroppen slik at hjernehinnene gnisser mot hverandre og gir skallebank. Dette er en type hodepine (alts\xc3\xa5 en reell nevrologisk lidelse, om enn som oftest selvp\xc3\xa5f\xc3\xb8rt) som if\xc3\xb8lge klassifiseringsverkt\xc3\xb8yet til International Headache Society (IHS), ICHD-3, h\xc3\xb8rer til gruppen hodepine knyttet til bruk eller avsluttet bruk av ulike substanser punkt 8.1.4 alkoholp\xc3\xa5f\xc3\xb8rt hodepine._NEWLINE_Det finnes to typer; utsatt alkoholp\xc3\xa5f\xc3\xb8rt hodepine, som er synonym med s\xc3\xa5kalt kuppelhode, t\xc3\xb8mmermenn, hangover eller fyllesykehodepine, og umiddelbar alkoholp\xc3\xa5f\xc3\xb8rt hodepine, som er synonym med s\xc3\xa5kalt cocktailhodepine. Forskjellen ligger i n\xc3\xa5r hodepinnen oppst\xc3\xa5r. Ved utsatt alkoholp\xc3\xa5f\xc3\xb8rt hodepine oppst\xc3\xa5r hodepinen f\xc3\xb8rst etter flere timer, som regel 5\xe2\x80\x9312 timer etter alkoholinntaket. Den kan ogs\xc3\xa5 f\xc3\xb8lges av kvalme. Ved umiddelbar alkoholp\xc3\xa5f\xc3\xb8rt hodepine oppst\xc3\xa5r hodepinen innen tre timer, og blir ofte forbundet med inntak av r\xc3\xb8dvin og cocktail. Den f\xc3\xb8lges normalt ikke av kvalme. For begge gjelder det at hodepinen normalt gir seg av seg selv i l\xc3\xb8pet av 72 timer. Begge er bilaterale og gir pulserende hodepine, og de forverres av fysisk aktivitet._NEWLINE_If\xc3\xb8lge en unders\xc3\xb8kelse som Ipsos MMI (Markeds- og mediainstituttet) har utf\xc3\xb8rt for Sosial- og helsedirektoratet har n\xc3\xa6rmere en million nordmenn hatt problemer med \xc3\xa5 fungere p\xc3\xa5 jobben fordi de er i bakrus. Og en av ti har skulket jobben dagen derp\xc3\xa5. Totalt har 4 prosent v\xc3\xa6rt borte fra jobben det siste \xc3\xa5ret fordi de har drukket dagen f\xc3\xb8r.\n_START_SECTION_\n\xc2\xabBakrushormonet\xc2\xbb\n_START_PARAGRAPH_\nBakrus kan skyldes et hormon, kalt FGF21 (av eng. Fibroblast Growth Factor 21 ). Det har til hensikt \xc3\xa5 hindre at vi drikker for mye. Hormonet skilles ut et par timer etter at alkoholniv\xc3\xa5et er p\xc3\xa5 sitt h\xc3\xb8yeste og reduserer preferansen for \xc3\xa5 drikke mer. Mest potent er det kanskje dagen derp\xc3\xa5, da alkohol gjerne ikke smaker like godt for de fleste av oss. Fors\xc3\xb8k med mus har vist at individer med mer FGF21 i blodet ikke hadde lyst p\xc3\xa5 alkohol.\n_START_SECTION_\nAndre forhold\n_START_PARAGRAPH_\nN\xc3\xa5r alkohol forbrennes brukes det endel B-vitaminer, men alkoholholdig drikke inneholder altfor lite B-vitaminer i forhold til behovet. _NEWLINE_Alkoholen virker irriterende p\xc3\xa5 maveslimhinnen og kan gi mavekatarr._NEWLINE_Hemming av nervebaner som styrer bevegelser i armer og ben under kraftig alkoholp\xc3\xa5virkning kan gi sjangling og gi skjelving p\xc3\xa5 hendene._NEWLINE_Grunnen til at man f\xc3\xb8ler seg varm under effekten av alkohol er at blod\xc3\xa5rene utvider seg (vasodilatasjon). Dette gir oppvarming av huden med f\xc3\xb8lelse av \xc3\xa5 v\xc3\xa6re varm, og gir et \xc3\xb8ket varmetap til omgivelsene. Det er mange som har frosset ihjel ute i sn\xc3\xb8en p\xc3\xa5 grunn av varmetap med rask nedkj\xc3\xb8ling under alkoholp\xc3\xa5virkning fordi de ikke greide \xc3\xa5 ta vare p\xc3\xa5 seg selv, eller ikke ble tatt vare p\xc3\xa5 av andre. Det inneb\xc3\xa6rer stor risiko for d\xc3\xb8dsfall \xc3\xa5 la alvorlig alkoholp\xc3\xa5virkede personer v\xc3\xa6re ute uten tilsyn i kaldt v\xc3\xa6r.\n_START_SECTION_\nBehandling av bakrus\n_START_PARAGRAPH_\nDen aller beste m\xc3\xa5ten \xc3\xa5 forhindre bakrus p\xc3\xa5, er \xc3\xa5 drikke moderate mengder alkohol, eller \xc3\xa5 la v\xc3\xa6re \xc3\xa5 drikke. Badstu hjelper ikke; alkohol kan ikke \xc2\xabsvettes bort\xc2\xbb. Allergimedisiner som inneholder antihistaminer (for eksempel Zyrtec, Aerius eller Kestine) har ikke dokumentert effekt n\xc3\xa5r det gjelder bakrus, men er angstdempende og kan dempe allergiske symptomer hos personer som reagerer allergisk overfor enkelte stoffer i noen alkoholholdige drikker, eller fra mat som spises samtidig. Eksempel p\xc3\xa5 slike stoffer er s\xc3\xa5kalte biogene aminer i r\xc3\xb8dvin og brunt brennevin. For hodepinen som gjerne f\xc3\xb8lger med kan imidlertid antihistaminer ha motsatt virkning. B\xc3\xa5de alkohol og antihistaminer er nemlig velkjente utl\xc3\xb8sende faktorer for mange typer hodepine, nettopp fordi blod\xc3\xa5rene da utvider seg. For \xc3\xa5 kvitte seg med hodepinen er motsatt effekt \xc3\xb8nskelig; s\xc3\xa5kalt vasokonstriksjon (innsnevring av blod\xc3\xa5rene som f\xc3\xb8lge av sammentrekning av de muskul\xc3\xa6re veggene i \xc3\xa5rene). Et tips i s\xc3\xa5 m\xc3\xa5te er \xc3\xa5 drikke en boks eller to med Red Bull eller lignende, som inneholder vasokonstriktorene koffein og taurin, men kullsyreholdig drikke hjelper definitivt ikke mot kvalme. Om det finnes en thaibutikk i n\xc3\xa6rheten kan imidlertid Krating Daeng (r\xc3\xb8d gaur) gj\xc3\xb8re susen. Den ligner Red Bull (eller omvendt) og mangler kullsyre._NEWLINE_Flere opplever allergireaksjoner n\xc3\xa5r de drikker alkohol enn n\xc3\xa5r de drikker alkoholfritt. Det viser data fra Matallergiregisteret. \xc3\x85rsaken er usikker, kanskje kan alkohol forsterke en matallergi, det kan v\xc3\xa6re allergiframkallende stoffer i drikkene, eller man er mindre p\xc3\xa5passelig med hva man spiser.'